Temelju članka 60. Zakona o visokom obrazovanju HNŽ-a NN HNŽ-a broj4/13., članka 26. Pravilnika o minimalnim uvjetima i postupku izbora u znanstveno-nastavna i umjetničko-nastavna zvanja na Sveučilištu u Mostaru (ur. br; 01-2380/14 od 16.12.2014 godine), Znanstveno-nastavno vijeće Medicinskog fakulteta Sveučilišta u Mostaru, na sjednicama Znanstveno-nastavno vijeće Medicinskog fakulteta Sveučilišta u Mostaru, na 49. sjednici održanim 1. ožujka 2014. i 27.6.2015. godine donijelo je sljedeći:

PRAVILNIK O DOPUNSKIM UVJETIMA I POSTUPKU IZBORA U ZNANSTVENO-NASTAVNA ZVANJA NA MEDICINSKOM FAKULTETU SVEUČILIŠTA U MOSTARU

**I. OPĆA ODREDBA**

Članak 1.

Ovaj Pravilnik uređuje dopunske uvjete i postupak izbora u znanstveno-nastavna zvanja na Medicinskom fakultetu Sveučilišta u Mostar, te prava, obveze i način rada Povjerenstva za izbor u zvanja.

**II. UVJETI ZA IZBOR U ZNANSTVENO-NASTAVNA ZVANJA**

**1. Asistent**

Članak 2.

U znanstveno-nastavno zvanje asistenta može biti, na razdoblje od četiri godine bez mogućnosti reizbora, izabrana osoba koja ima odgovarajući sveučilišni stupanj s najmanje 240 ECTS bodova i najnižu prosječnu ocjenu 3,5, pozitivnu ocjenu (evaluaciju) stručnog rada od strane pročelnika katedre ili dekana, a za kliničke predmete završenu specijalizaciju i pozitivno mišljenje pročelnika ili ravnatelja ustrojbene jedinice.

**2. Viši asistent**

Članak 3.

U znanstveno-nastavno zvanje višeg asistenta može biti, na razdoblje od pet godina, s mogućnošću reizbora isključivo ako u međuvremenu stekne stupanj doktora znanosti, izabrana osoba koja ima završen stupanj drugog ciklusa ili integriranog studija, pozitivnu ocjenu (evaluaciju) stručnog rada od strane pročelnika katedre ili dekana, a za kliničke predmete završenu specijalizaciju i pozitivno pročelnika ili ravnatelja ustrojbene jedinice, i koja ispunjava najmanje jedan od sljedećih uvjeta:

* da ima objavljen najmanje jedan znanstveni rad s međunarodnom recenzijom,
* da je upisala poslijediplomski doktorski studij,
* da se znanstveno usavršavala u inozemstvu.

**3. Docent**

Članak 4.

U znanstveno-nastavno zvanje docenta može biti, na razdoblje od pet godina s mogućnošću ponovnog izbora, izabrana osoba koja ima:

* + stupanj doktora znanosti u danom području,
  + 3 rada objavljena u časopisima koji se indeksiraju u Current Contents-u (CC), uključujući i poglavlja u knjigama indeksirana u CC sekcijama “CurrentBookContents”. Jedan od tih članaka mora biti provoautorski originalni članak objavljen iz istraživanja koje je bilo obuhvaćeno u doktorskoj disertaciji ili iz područja u koje se kandidat bira,
  + 2 rada koji su indeksirani u drugim biomedicinskim bazama (SCI, Index Medicus/Medline, Excerpta Medica, Scopus, gdje jedan članak citiran u CC-u zamjenjuje 3 članka citirana u drugim bazama), jedan rad objavljen u bazi SCIE priznaje se odnosno izjednačava se s jednim radom objavljenim u bazi CC.
  + polovica ukupno potrebnih radova moraju biti iz područja za koje se pristupnik bira,
  + pozitivnu evaluaciju održane nastave od strane prodekana za nastavu prema uvjetima i u postupku utvrđenim posebnim pravilnikom,
  + dvije godine neprekidnog nastavnog iskustva u znanstveno-nastavnom zvanju sa satnicom od najmanje 10 norma sati godišnje na Medicinskom fakultetu Sveučilišta u Mostaru
  + pokazane nastavničke sposobnosti te da ima pozitivno ocijenjeno nastupno predavanje pred nastavnicima i studentima,
  + položen specijalistički ispit za struke sa specijalizacijom, i najmanje dvije godine specijalističkog staža,
  + pozitivnu ocjenu (evaluaciju) stručnog rada od stručnog povjerenstva, a za kliničke predmete čelnika ustrojbene jedinice ili ravnatelja ustanove u kojoj je zaposlen pristupnik,
  + certifikat-edukacija edukatora.

Osim uvjeta iz prethodnog stavka, kandidat treba ispunjavati najmanje dva od sljedećih uvjeta:

* + da je aktivno sudjelovao u organizaciji znanstvenog ili stručnog skupa ili simpozija,
  + da je izlagao na znanstvenom ili stručnom skupu,
  + da je pomagao diplomandima pri izradi diplomskog rada i da je objavio barem jedan rad u koautorstvu s diplomandom,
  + da je sudjelovao u domaćem ili međunarodnom znanstvenoistraživačkom projektu,
  + da se znanstveno usavršavao u inozemstvu nakon obrane disertacije najmanje jedan mjesec u znanstveno-istraživačkoj ustanovi.

**4. Izvanredni profesor**

Članak 5.

U znanstveno-nastavno zvanje izvanrednog profesora može biti, na vrijeme od šest godina s mogućnošću ponovnog izbora, izabrana osoba koja ima:

* najmanje pet godina nastavnog i stručnog iskustva u zvanju docenta sa satnicom od najmanje 20 norma sati godišnje na Medicinskom fakultetu Sveučilišta u Mostaru,
  + ukupno 10 znanstvenih članka, od toga 5 članaka načinjenih u mandatnom razdoblju docenta (5 godina). Od ukupnog broja članaka njih 6 mora biti citirano u CC-u, od kojih jedan mora biti prvoautorski članak iz područja u koje se kandidat bira,
  + polovica od ukupno potrebnih radova moraju biti iz područja za koje se pristupnik bira, a ostali članci trebaju bit indeksirani u drugim biomedicinskim bazama (SCI, Indeks Madicus/Medline, Excerpta Medica, Scopus, od kojih jedan može bit objavljen u časopisu Medicina academica mostariensia). Jedan članak citiran u CC-u zamjenjuje 3 članka citirana u drugim bazama,
  + deset citata u zadnjih 10 godina u SCI kojima se dokazuje međunarodno priznati znanstveni doprinos potrebit za ovo zvanje,
* objavljenu knjigu koja tematski obrađuje odgovarajuću granu ili polja, nakon zadnjeg izbora u zvanje docenta.
* da je bio voditelj kolegija preddiplomskog ili poslijediplmskog studija na sveučilišnim studijima,
  + pozitivnu evaluaciju održane nastave, od strane prodekana za nastavu u zvanju docent prema uvjetima i u postupku utvrđenim posebnim pravilnikom,
  + dva mentorstva kanditata za stupanj drugog ciklusa,
  + pozitivnu ocjenu stručnog rada (evaluaciju) od stručnog povjerenstva, a za kliničke predmete čelnika ustrojbene jedince ili ravnatelja ustanove u kojoj je zaposlen pristupnik.

Osim uvjeta iz prethodnog članaka, kandidat treba ispunjavati najmanje dva od sljedećih uvjeta (sve nakon izbora u zvanje docenta):

* da je sadržajno i metodološki unaprijedio nastavni proces,
* da je bio recenzent dva članka u međunarodnim časopisima,
* da je bio član uređivačkog odbora znanstvenog časopisa ili zbornika radova,
* da je bio voditelj na domaćem ili međunarodnom projektu,
* da se znanstveno usavršavao u inozemstvu najmanje tri mjeseca u znanstveno-istraživačkoj ustanovi,
* da je izradio ili sudjelovao u izradi nastavnog teksta (udžbenika ili skripte) koji se kao obvezni nastavni tekst ( ili jedan njegov dio) koristi u preddiplomskoj, diplomskoj ili poslijediplomskoj nastavi,
* da je izlagao na znanstvenom ili stručnome skupu.

**5. Redoviti profesor**

Članak 6.

U znanstveno-nastavno zvanje redovitog profesora može izabrana osoba koja ima:

* provedeno najmanje jedno izborno razdoblje u zvanju izvanrednog profesora sa satnicomod najmanje 20 norma sati godišnje na Medicinskom fakultetu Sveučilišta u Mostaru,
* ukupno 18 znanstvenih članka, od toga 8 članaka načinjenih u mandatnom razdoblju izvanrednog profesora (6 godina). Od ukupnog broja članaka njih 10 moraju biti indeksirani u CC-u, a od kojih jedan mora biti prvoautorski članak iz područja u koje se kandidat bira,

a ostali članci trebaju bit indeksirani u drugim biomedicinskim bazama (SCI, Indeks Madicus/Medline, Excerpta Medica, Scopus, od kojih jedan može bit objavljen u časopisu Medicina academica mostariensia). Jedan članak citiran u CC-u zamjenjuje 3 članka citirana

* polovica od ukupno potrebnih radova moraju biti iz područja za koje se pristupnik bira,
* dvadeset citata u zadnjih 10 godina u SCI kojima se dokazuje međunarodno priznati znanstveni doprinos potrebit za ovo zvanje,
* pozitivnu evaluaciju održane nastave od strane prodekana za nastavu/voditelja poslijediplomskog studija u zvanju izvanredni profesor prema uvjetima i u postupku utvrđenim posebnim pravilnikom,
* najmanje dvije objavljene knjige koje tematski obrađuju odgovarajuću granu ili polje, nakon stjecanja zvanja izvanredni profesor.
* da je bio voditelj kolegija preddiplomskog ili poslijediplmskog studija na sveučilišnim studijima,
* pozitivnu ocjenu stručnog rada (evaluaciju) od stručnog povjerenstva, a za kliničke predmete čelnika ustrojbene jedinice ili ravnatelja ustanove u kojoj je zaposlen pristupnik,
* izvedene znanstvene i stručne projekte koji značajnije utječu na razvitak određenog znanstvenog područja i struke,
  + mentorstvo kandidata za stupanj drugog ciklusa, mentorstvo kandidata za stupanj trećeg ciklusa, doneseno odlukom vijeća ustrojbene jedinice i potvrđeno odlukom Senata Sveučilišta, koja za rezultat ima uspješno obranjen diplomski rad i doktorski rad.

Osim uvjeta iz prethodnih stavaka, kandidat treba ispunjavati najmanje tri od slijedećih uvjeta (sve nakon izbora u zvanje izvanrednog profesora):

* + da je sadržajno ili metodološki unaprijedio nastavni proces,
  + da je izlagao na znanstvenom skupu ili simpoziju,
  + da je unaprijedio struku inovacijom ili uvođenjem nove tehnike ili metodologije u zvanju tj. u znanstveno-istraživačkom radu,
  + da je bio voditelj na domaćem ili međunarodnom projektu,
  + da je objavio rad s kandidatom za stupanj drugog ciklusa,
  + da je recenzirao najmanje dva sveučilišna udžbenika ili priručnika,
  + da je bio recenzent barem dva članaka u međunarodnim časopisima,
  + da ima citiranost zadnjih deset godina više od četrdeset puta ili hi-indeks veći ili jednak od četiri,
  + da se znanstveno usavršavao u inozemstvu najmanje šest mjeseci u znanstveno-istraživačkoj ustanovi,
* da je izradio ili sudjelovao u izradi nastavnog teksta (udžbenika ili skripte) koji se kao obvezni nastavni tekst ( ili jedan njegov dio) koristi u preddiplomskoj, diplomskoj ili poslijediplomskoj nastavi,
* da je bio član uređivačkog odbora znanstvenog časopisa ili zbornika radova.

**Postupak izbora u znanstveno-nastavna zvanja**

Članak7.

Za izbor pristupnika u zvanja navedena Znanstveno-nastavno vijeće imenuje Stručno povjerenstvo za izbor nastavnika u zvanja.

Prijedlog za izbor nastavnika u zvanja podnosi pročelnik katedre.

Na temelju Pravilnika o ustrojstvu radnih mjesta, ovoga Pravilnika te obrazloženja predlagatelja Povjerenstvo utvrđuje da li postoji potreba za pokretanja postupka za izbor u zvanje.

Povjerenstvo prijedlog vraća predlagatelju kad utvrdi da isti nema obrazloženja ili je nejasan.

Članak 8.

Usvojeni prijedlog Povjerenstva dostavlja dekanu radi davanja suglasnosti za pokretanje postupka izbora u zvanje.

Dekan će prije davanja suglasnosti pribaviti odobrenje nadležnih tijela za izbor i provođenje postupka za zasnivanje radnog odnosa, kada je to obvezatno prema posebnim propisima.

Članak 9.

Po primitku odobrenja nadležnog tijela za izbor i provođenja postupka dekan upućuje prijedlog Znanstveno-nastavnom vijeću.

Znanstveno-nastavno vijeće, povodom primljenog prijedloga, imenuje stručno povjerenstvo u sastavu od najmanje tri člana i predlaže dekanu raspisivanje natječaja za izbor u određeno zvanje.

Članovi stručnog povjerenstva moraju imati ista ili viša zvanja u odnosu na zvanje za koje se raspisuje natječaj, a najmanje dva člana moraju biti zaposlenici Fakulteta. Dva člana povjerenstva moraju biti iz iste grane iz kojega se pristupnik bira. a treći član povjerenstva iz istog znanstveno-istraživačkog područja.

Članak 10.

Na prijedlog Znanstveno-nastavnog vijeća dekan upućuje zahtjev Senatu Sveučilišta za raspisivanje javnog natječaja za izbor u znanstveno-nastavna zvanja.

Članak 11.

Po isteku natječajnog roka Stručno povjerenstvo razmatra pristigle prijave.

Stručno povjerenstvo utvrđuje imena i broj pristupnika, te sukladno naputcima nadležnih tijela i dodatnih uvjeta utvrđenih odredbama ovoga Pravilnika i Pravilnika o minimalnim uvjetima i postupku izbora u znanstveno-nastavna zvanja Sveučilišta u Mostaru sastavlja izvješće za svakog pristupnika.

Članak 12.

Stručno povjerenstvo dužno je u roku od trideset dana, računajući od dana isteka roka za predaju prijava, podnijeti izvješće ispunjava li pristupnik uvjete za izbor u određeno zvanje.

Članak 13.

Izvješće stručnog povjerenstva mora sadržavati životopis pristupnika, popis radova, mišljenje o ispunjavanju minimalnih i dodatnih uvjeta za izbor u odgovarajuće zvanje, obrazloženje o ispunjavanju uvjeta, ocjenu znanstvenog, nastavnog i stručnog rada te druge sadržaje utvrđene u obrascu koji je sastavni dio ovoga Pravilnika.

Članak 14.

Izvješće stručnog povjerenstva je pozitivno ako je pozitivno mišljenje dala većina članova stručnog povjerenstva.

Mišljenje i prijedlog pojedinog člana Stručnog povjerenstva koji se ne slaže s mišljenjem i prijedlogom većine članova povjerenstva pridodaje se uz izvješće stručnog povjerenstva.

Članak 15.

Predsjednik Stručnog povjerenstva dostavlja za svakog pristupnika u postupku izbora u znanstveno-nastavna, zvanja jedan primjerak pozitivnog mišljenja stručnog povjerenstva Znanstveno-nastavnom vijeću i Senatu Sveučilišta u Mostaru, radi davanja mišljenja o ispunjavanju minimalnih znanstvenih uvjeta.

Članak 16.

Po primitku dokumentacije Senata Sveučilišta donosi Odluku o ispunjavanju minimalnih uvjeta i izboru u znanstveno-nastavno zvanje.

Članak 17.

Prije izbora u znanstveno-nastavno zvanje docenta, odnosno nastavno zvanje, ako se prvi puta izabire u nastavno zvanje, predloženici su obvezni održati nastupno predavanje.

Nastupno predavanje održava se na način utvrđen Odlukom Senata Sveučilišta.

Članak 18.

Ako više pristupnika koji su se javili na natječaj ispunjava uvjete za izbor u zvanje, odluku o izboru donosi Stručno povjerenstvo kojeg je imenovalo Znanstveno-nastavno vijeće Fakulteta.

Priznavanje izbora u zvanja provedenog u drugom visokom učilištu

Članak 19.

Osobe izabrane u znanstveno-nastavna, znanstvena, nastavna i suradnička zvanja na drugom visokom učilištu podliježu postupku priznavanja izbora prema uvjetima utvrđenim odredbama ovoga Pravilnika i Pravilnika o minimalnim uvjetima i postupku izbora u znanstveno-nastavna zvanja Sveučilišta u Mostaru.

Članak 20.

U postupku Znanstveno-nastavno vijeće, na prijedlog dekana, imenuje stručno povjerenstvo za ocjenu uvjeta za potvrdu izbora osobe u određeno zvanje.

Članak 21.

Stručno povjerenstvo utvrđuje da li su uvjeti izabrane osobe u određeno zvanje na drugom visokom učilištu identični uvjetima za izbor u određeno zvanje prema odredbama ovoga Pravilnika i Pravilnika o minimalnim uvjetima i postupku izbora u znanstveno-nastavna zvanja Sveučilišta u Mostaru..

Članak 22.

Pozitivno mišljenje stručnog povjerenstva Odbor dostavlja Znanstveno-nastavnom vijeću.

Članak 23.

U postupku priznavanja izbora obavljenog na drugom visokom učilištu odgovarajuće se primjenjuju odredbe ovoga Pravilnika.

Ponovni izbor (reizbor)

Članak 24.

Postupak ponovnog izbora (reizbora) provodi se sukladno članku 17. Pravilnika o minimalnim uvjetima i postupku izbora u znanstveno-nastavna zvanja Sveučilišta u Mostaru..

Znanstveno-nastavno vijeće na prijedlog Pročelnika katedre pokreće postupak ponovnog izbora (reizbora) najmanje šest mjeseci prije isteka roka na koje je kandidat izabran.

Zasnivanje radnog odnosa

Članak 25.

Temeljem odluke Znanstveno-nastavnog vijeća o izboru predloženika u zvanje dekan provodi postupak za zasnivanje radnog odnosa na određeno ili neodređeno vrijeme ako raspisanim natječajem i posebnim ugovorom nije drugačije određeno.

PRAVA, OBVEZE I NAČIN RADA POVJERENSTVA

Članak 26.

Povjerenstvo za izbore u zvanja koordinira aktivnosti u postupku izbora kandidata o određena zvanja. Povjerenstvo za izbor u zvanje imenuje Znanstveno-nastavno vijeće Fakulteta, na prijedlog dekana, na razdoblje od dvije godine temeljem odredbama Statuta Sveučilišta u Mostaru

Članak 27.

Prije početka svake akademske godine Povjerenstvo za izbore predlaže dekanu i Dekanskom kolegiju donošenje jedinstvenih planova zapošljavanja i smjernica u postupcima izbora nastavnika, znanstvenika i suradnika.

Članak 28.

U ime Fakulteta i po ovlaštenju dekana, Povjerenstvo donosi sve potrebite mjere za ubrzanje postupka izbora u zvanja.

U slučajevima nepridržavanja donesenih mjera iz stavka 1. ovoga članka, Povjerenstvo predlaže dekanu pokretanje postupka smjenjivanja imenovanih stručnih povjerenstava i pokretanje odgovarajućih mjera.

Članak 29.

Nepotpuna, nerazumljiva i nestručna izvješća, neusklađena s naputcima nadležnih tijela Povjerenstvo za izbor vraća na ispravak i određuje primjereni rok za dostavu ispravljenog izvješća.

Članak 30.

Dekan ima pravo razriješiti člana Odbora prije isteka roka na koji je izabran ako:

- sam zatraži razrješenje,

- ne ispunjava dužnosti člana Odbora,

- svojim ponašanjem povrijedi ugled dužnosti koju obnaša,

- tri puta uzastopce bez opravdanog razloga izostane sa sjednice Odbora.

Članak 31.

Ovaj Pravilnik stupa na snagu osmog dana od dana objave na oglasnoj ploči Fakulteta

D e k a n:

Prof. dr. sc. Milenko Bevanda

Ovaj Pravilnik s izmjenama objavljen je na oglasnoj ploči Fakulteta u ožujku 2015.